b"\n_START_ARTICLE_\nBullitt\n_START_SECTION_\nHandling\n_START_PARAGRAPH_\nPolitiagent Frank Bullitt f\xc3\xa5r det i utgangspunktet rutinemessige oppdraget med \xc3\xa5 beskytte mafia-informanten Johnny Ross. Ross (Pat Renella) skal egentlig vitne mot sine mafia-sjefer foran en underkomit\xc3\xa9 i senatet i San Francisco, men blir drept av mafiaens lakeier f\xc3\xb8r han kommer s\xc3\xa5 langt. Bullitt setter i gang og etterforske saken, men senator Walter Chalmers (Robert Vaughn), lederen for komiteen, vil plutselig at han skal avslutte etterforskningen.\n_START_SECTION_\nOm filmen\n_START_PARAGRAPH_\nFilmen regnes i dag som en klassiker og huskes spesielt for den h\xc3\xb8ydramatiske biljakten gjennom San Franciscos gater. I den ber\xc3\xb8mte biljakten kj\xc3\xb8res en 390 GT V8 Ford Mustang (McQueen) og en Dodge Charger. Bullitt fikk en Oscar for beste filmklipp i 1969. Den ble ogs\xc3\xa5 tildelt andre priser._NEWLINE_I filmen Gone in 60 seconds gj\xc3\xb8res det en hyldest til denne filmen. Nickolas Cages's rollefigur blir \xc2\xabbedt\xc2\xbb om \xc3\xa5 stjele en bil med kodenavn Eleanor, som er en 500 GT, men samme bil bare med st\xc3\xb8rre motor."